als_Latn dik_Latn sag_Latn
Disa gjëra nuk janë bërë vetëm për meshkujt. Ndonjëherë grave u kanë më shumë hijeshi
Veshjet e zakonshme të meshkujve, sidomos atyre mbi të 40-at, janë shpeshherë kostumet serioze. Kombinuar me një këmishë të bardhë e ndoshta edhe me një kollare, kjo është veshja e cila mund të thuhet qartë se identifikohet plotësisht për meshkujt. Megjithatë, kohët e fundit gjërat kanë ndryshuar paksa. Gratë kanë dëshmuar se jo gjithçka që është bërë për gjininë tjetër është domosdoshmërisht vetëm për ta. Kush ka thënë se vajzat nuk mund të ngjajnë të bukura edhe me kostum? Edhe pse ndoshta shumicës u duket shumë mashkullore, duhet ta pranojmë se ndonjëherë kostumi dhe kollarja u ka më shumë hijeshi grave. Këtë që sapo thamë mund t’jua vërtetojmë!/Blitz.al/
Albërie Hadërgjonaj vazhdon edhe pas shumë vitesh të konsiderohet një nga gratë më të bukura të ekranit. Format e saj të trupit i lakmojnë shumë të reja, por duhet pranuar se dhe Albëria di se si t’i “reklamojë”. Disa javë më parë, këngëtarja ka qenë e ftuar në emisionin “Xing me Ermalin”, ku kishte zgjedhur të vishte pikërisht një kostum. A mund ta mohojë dikush se Albëria dukej fantastike?
Aurela Gaçe është një nga figurat që ka eksperimentuar me look-un e saj, jo vetëm me ngjyrat e flokëve por edhe me veshjet. Pjesë e gardërobës së saj padyshim ka qenë edhe kostumi, madje edhe kollarja me të cilën duhet thënë se Aurela dukej shumë bukur.
Rozana Radi dhe Mc Kresha u ngjitën në skenën e “Kënga Magjike 2011” të veshur me kostum të zi, këmishë të bardhë, kollare dhe syze dielli. Të dy fort mirë të kombinuar dukeshin shumë shik, seriozë dhe padyshim u kishte shumë hije, sidomos Rozanës.
Estela Ujka është një nga blogeret më të njohura në Shqipëri dhe, siç mund të pritet, në gardërobën e saj zënë vend edhe kostumet. Pak javë më parë, ajo ka qenë pjesë e një eventi të zhvilluar në kryeqytet, ku ka zgjedhur të paraqitet pikërisht me një kostum të zi me vija.
Blogerja e njohur Irena Kita mund të themi se i ka kostumet të preferuarit e saj. Mjafton të hedhim një sy në llogarinë e Instagram-it dhe do të shohim se ajo pëlqen t’i kombinojë në mënyra dhe me ngjyra të ndryshme.
als_Latn als_Latn als_Latn als_Latn als_Latn als_Latn als_Latn